ai4bharat/Pralekha huggingface dataset:
वस्त्रोद्योग मंत्रालय
मुंबईत 22 ते 24 फेब्रुवारी 2023 दरम्यान टेक्नोटेक्स 2023 चे आयोजन
स्टार्टअप उद्योजकांसाठी 'टेक्नोटेक्स 2023' उत्तम संधी : वस्त्रोद्योग राज्यमंत्री दर्शना जरदोश
मुंबई, 5 डिसेंबर 2022
तांत्रिक वस्त्रोद्योगा संदर्भातील भारताचे प्रमुख प्रदर्शन - ‘टेक्नोटेक्स 2023’’ चे मुंबईत 22 ते 24 फेब्रुवारी 2023 या कालावधीत आयोजन करण्यात आले आहे. भारतातील तांत्रिक वस्त्रोद्योगाबाबतचा हा सर्वात मोठा कार्यक्रम उपस्थितांना, भारतातील आणि जगभरातील आघाडीचे मुख्य कार्यकारी अधिकारी , उत्पादक, उद्योग समूह , खरेदी व्यवस्थापक आणि पुरवठादारांना भेटण्यासाठी प्रवेश आणि नेटवर्किंग संधी प्रदान करण्यावर केंद्रित आहे.हा कार्यक्रम भारत सरकारच्या वस्त्रोद्योग मंत्रालयाने राष्ट्रीय तांत्रिक वस्त्रोद्योग अभियान  अंतर्गत फेडरेशन ऑफ इंडियन चेंबर्स ऑफ कॉमर्स इंडस्ट्रीच्या  सहकार्याने आयोजित केला आहे.
जगभरात सर्वात वेगाने विकसित होणाऱ्या श्रेणीचे प्रतिनिधित्व करणाऱ्या स्टार्टअप उद्योजकांसाठी टेक्नोटेक्स 2023 उत्तम संधी आहे, असे केंद्रीय वस्त्रोद्योग राज्यमंत्री दर्शना जरदोश यांनी टेक्नोटेक्स 2023 साठी आज मुंबईत आयोजित एका विशेष पूर्व कार्यक्रमाला संबोधित करताना सांगितले. “तांत्रिक वस्त्रोद्योग क्षेत्रात स्टार्टअपची उच्च क्षमता लक्षात घेऊन,‘टेक्नोटेक्स 2023 हा कार्यक्रम स्टार्टअप उपक्रमांना सक्षम करण्याच्या अनुषंगाने चर्चा करण्यावर लक्ष केंद्रित करेल, सर्वोत्तम पद्धतींसंदर्भात माहितीची देवाणघेवाण करण्यास प्रोत्साहन देईल आणि स्टार्टअप्ससाठी उद्योजकीय व्यवस्था क्षमता विकसित करेल'', असे त्या म्हणाल्या. भारताने जी -20 चे अध्यक्षपद स्वीकारले आहे त्यामुळे अत्यंत योग्य वेळी टेक्नोटेक्स 2023 चे आयोजन केले जात आहे, असे त्या म्हणाल्या.
वाढत्या जागतिक तांत्रिक वस्त्र बाजाराच्या क्षमतेचा फायदा घेण्याचे आवाहन मंत्र्यांनी उद्योग प्रतिनिधींना केले. देशांतर्गत वापर आणि निर्यात दोन्ही वेगाने वाढण्याची अपेक्षा असल्याने बळकट जागतिक बाजारपेठ उद्योगांच्या प्रतीक्षेत आहे. ''आपल्याला जागतिक उद्योगांशी दृढ संबंध निर्माण करणे, देशांतर्गत आणि जागतिक गुंतवणूक आकर्षित करणे तसेच भारताचे सामर्थ्य , उपक्रम आणि सुविधा यांची जगाला प्रचीती देणे हे अतिशय महत्त्वाचे आहे.”, असे त्या म्हणाल्या.
सरकार तांत्रिक वस्त्रोद्योगांना चालना देण्यासाठी सर्वतोपरी प्रयत्न करत आहे आणि या दिशेने पीएलआय योजना, राष्ट्रीय तांत्रिक वस्त्रोद्योग अभियान यासारखे विविध उपक्रम हाती घेतले आहेत, अशी माहिती वस्त्रोद्योग राज्यमंत्र्यांनी दिली.
तांत्रिक वस्त्रोद्योग क्षेत्र हे भारतीय अर्थव्यवस्थेतील प्रमुख घटकांपैकी एक आहे आणि आत्मनिर्भर भारत साकारण्यासाठी असलेले एक उदयोन्मुख क्षेत्र आहे, असे महाराष्ट्राचे वस्त्रोद्योग मंत्री चंद्रकांत पाटील यांनी यावेळी बोलताना सांगितले.PIB Mumbai | N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
आरोग्य आणि कुटुंब कल्याण मंत्रालय
रक्तपेढ्या
नवी दिल्ली, 29 नोव्हेंबर 2019
देशभरात 3263 रक्तपेढ्या कार्यरत आहेत, त्यापैकी महाराष्ट्रात 340 आहेत. देशातील 71 जिल्ह्यांमध्ये आणि जिल्ह्यांच्या ठिकाणी रक्तपेढ्या नाहीत. महाराष्ट्रातील सर्व जिल्ह्यात आणि जिल्ह्याच्या ठिकाणी रक्तपेढ्या सुरु आहेत. सार्वजनिक आरोग्य हा राज्याच्या अखत्यारीतील विषय असल्याने रक्तपेढ्या स्थापन करण्याची जबाबदारी संबंधित राज्य सरकारांवर असते. राष्ट्रीय आरोग्य मिशन कार्यक्रमाद्वारे केंद्र सरकार रक्तपेढ्या उभ्या करण्याच्या प्रयत्नात मदत पुरवते. यासाठी राज्याकडून प्रस्ताव येणे गरजेचे असते.
ही माहिती आरोग्य आणि कुटुंब कल्याण राज्यमंत्री अश्विनीकुमार यांनी आज लोकसभेत एका प्रश्नाच्या लेखी उत्तरात दिली.
G.Chippalkatti/D.Rane
(Visitor Counter : 84
पंतप्रधान कार्यालय
राष्ट्रीय बाल पुरस्कार 2020 विजेत्यांशी पंतप्रधान साधणार संवाद
आदिवासी कलाकार, एनसीसी कॅडेटस, एनएसएस स्वयंसेवक आणि चित्ररथ कलाकारांच्या स्वागत समारंभात सहभागी होणार
नवी दिल्ली, 23 जानेवारी 2020
पंतप्रधान नरेंद्र मोदी उद्या म्हणजेच 24 जानेवारी 2020 रोजी प्रधानमंत्री राष्ट्रीय बाल पुरस्कार 2020 विजेत्या 49 मुलांची भेट घेऊन त्यांच्याशी संवाद साधणार आहेत.
विविध राज्यांमधील या 49 विजेत्यांमध्ये जम्मू आणि काश्मीर, मणीपूर आणि अरुणाचल प्रदेशाच्या प्रत्येकी एका मुलाचा समावेश आहे.
ही मुले कला आणि संस्कृती, नाविन्यपूर्ण संशोधन, शैक्षणिक, सामाजिक सेवा, क्रीडा आणि शौर्य या क्षेत्रातील विजेते आहेत.
केंद्र सरकार मुलांकडे राष्ट्र निर्मितीतील महत्वाचे भागीदार म्हणून पाहते. त्यांच्या आशा आणि आकांक्षाची दखल घेऊन त्यांच्या कामगिरीचा गौरव करायला हवा.
जरी प्रत्येक मुल बहुमूल्य असते आणि त्याच्या यशाचे कौतुक करायला हवे मात्र यापैकी काहींच्या यशोगाथा अनेकांसाठी प्रेरणादायी ठरू शकतात.
याच पार्श्वभूमीवर सरकार दरवर्षी विविध क्षेत्रात आपल्या मुलांनी केलेल्या अद्वितीय कामगिरीसाठी हे पुरस्कार देते.
नाविन्यपूर्ण संशोधन, शैक्षणिक गुणवत्ता, समाजसेवा, कला आणि संस्कृती, क्रीडा आणि शौर्य या सारख्या क्षेत्रात अद्वितीय कामगिरी करणारे या पुरस्कारासाठी अर्ज करू शकतात. तसेच मुलांच्या गुणवत्तापूर्ण कामगिरीची माहिती असलेली कोणतीही व्यक्ती या मुलाची शिफारस करू शकते. प्रत्येक अर्जाबाबत काळजीपूर्वक विचार केल्यानंतर उच्चस्तरीय समिती विजेत्यांची निवड करते.
राष्ट्रपती रामनाथ कोविंद यांनी काल 22 जानेवारी 2020 रोजी प्रधानमंत्री राष्ट्रीय बाल पुरस्कार प्रदान केले.
आदिवासी कलाकार एनसीसी कॅडेटस, एनएसएस स्वयंसेवक आणि चित्ररथ कलाकारांचा स्वागत समारंभ
प्रजासत्ताक दिन संचलनात सहभागी होणाऱ्या 1730 हून अधिक आदिवासी कलाकार, एनसीसी कॅडेटस, एनएसएसचे स्वयंसेवक, चित्ररथ कलाकारांसाठी 24 जानेवारी 2020 रोजी पंतप्रधानांच्या निवासस्थानी स्वागत समारंभ आयोजित करण्यात आला असून पंतप्रधान त्यांच्याशी संवाद साधणार आहेत.
M.Chopade/S.Kane/P.Kor
(Visitor Counter : 67
पंतप्रधान कार्यालय
राष्ट्रकुल स्पर्धा 2022 मध्ये, महिलांच्या 50 किलो वजनी गटातल्या मुष्टियुद्ध क्रीडा प्रकारात सुवर्णपदक जिंकल्याबद्दल पंतप्रधानांनी निखत झरीनचे केले अभिनंदन
राष्ट्रकुल 2022 स्पर्धेत, महिलांच्या 50 किलो वजनी गटातल्या मुष्टियुद्ध स्पर्धेत, सुवर्णपदक जिंकल्याबद्दल, पंतप्रधान नरेंद्र मोदी यांनी निखत झरीनचे अभिनंदन केले आहे.
“निखत झरीन भारताचा अभिमान आहे. ती एक जागतिक दर्जाची खेळाडू असून तिच्या विशेष कौशल्यासाठी ती प्रसिद्ध आहे. राष्ट्रकुल स्पर्धेत, सुवर्णपदक जिंकल्याबद्दल, मी तिचे अभिनंदन करतो. अनेक स्पर्धांमध्ये आपलं उत्तम प्रदर्शन कायम ठेवत तिने खेळातलं सातत्य साध्य केलं आहे.तिच्या पुढच्या वाटचालीसाठी शुभेच्छा! #Cheer4India”
असं ट्वीट पंतप्रधानांनी केलं आहे.
आरोग्य आणि कुटुंब कल्याण मंत्रालय
भारतातील दैनंदिन रूग्णसंख्या घटत रहाण्याचा कल कायम राहिला असून, दैनंदिन नवीन रुग्णांची संख्या घटून 1.65 लाख इतकी नोंदविली गेली आहे
दैनंदिन नवीन रूग्णसंख्या गेल्या 46 दिवसात सर्वात कमी झालेली आढळून येत आहे
दैनंदिन पॉझिटिव्हिटी दर 8.02% वर राहून सतत 6 व्या दिवशी तो 10% पेक्षा कमी रहाण्याचा कल कायम राहिला आहे.
भारतातील दैनंदिन सक्रीय रूग्णसंख्या घटत रहाण्याचा कल सतत कायम राहिल्याचे दिसून येत आहे. आज सक्रीय रुग्णसंख्या आणखी घटून 21,14,508 इतकी नोंदविली गेली आहे
गेल्या 24 तासांत एकूण रूग्णसंख्येत 1,14,216 ची घट नोंदविली गेली असून आता देशातील एकूण उपचाराधीन रुग्णसंख्येपैकी सक्रीय रुग्णसंख्येचे प्रमाण 7.58% इतके आहे.
दैनंदिन नवीन रूग्णसंख्येत सतत घट झालेली आढळत असून, सलग तिसऱ्या दिवशी 2 लाखांहून कमी नव्या रुग्णांची नोंद झाली आहे. गेल्या 24 तासांत दैनंदिन 1,65,553 नवीन रुग्णांची नोंद झाली आहे.
सलग 17 व्या दिवशी कोविडमुक्त होणाऱ्या रूग्णांची संख्या, उपचाराधीन रूग्णांच्या तुलनेत वाढलेली दिसून आली असून गेल्या 24 तासांत 2,76,309 रूग्ण कोविडमुक्त झाल्याची नोंद झाली आहे..
दैनंदिन नवीन रूणांच्या तुलनेत गेल्या 24 तासांत 1,10,756 अधिक रूग्ण बरे झाल्याची नोंद झाली आहे.
महामारीच्या आजाराची लागण सुरू झाल्यापासून आजपर्यंत संसर्ग झालेल्या लोकांपैकी 2,54,54,320 रूग्ण आधीच कोविड -19 आजारातून बरे झाले आहेत आणि गेल्या 24 तासांत 2,76,309 रुग्ण बरे झाले आहेत. यानुसार बरे होण्याचा एकूण दर 91.25% आहे.
गेल्या 24 तासात देशात एकूण 20,63,839 चाचण्या घेण्यात आल्या आणि आतापर्यंत भारताने एकूण 34.31 कोटी चाचण्या पूर्ण केल्या आहेत.
देशभरात एकीकडे चाचण्यांची संख्या वाढविण्यात आली आहे, परंतु साप्ताहिक रूग्णसंख्येमध्ये सतत घट दिसून येत आहे. साप्ताहिक पॉझिटीव्हिटी दर सध्या 9.36% वर आहे तर दैनिक पॉझिटीव्हिटी दर कमी झाला असून तो आज 8.02% वर आहे. आता सलग 6 दिवस हा दर 10% पेक्षा कमी राहिला आहे.
राष्ट्रव्यापी लसीकरण मोहिमेअंतर्गत आज देशभरात दिल्या जाणाऱ्या कोविड -19 लसींच्या एकूण संख्येने 21.20 कोटीचा टप्पा ओलांडला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, एकूण 21,20,66,614. लसींच्या मात्रा 30,07,831 सत्रांद्वारे देण्यात आले आहेत. गेल्या 24 तासांत 30.35 लाख  पेक्षा जास्त लसींच्या मात्रा देण्यात आल्या आहेत.
त्या पुढील आलेखात दर्शविलेल्या आहेत:
|
|
HCWs
|
|
1st Dose
|
|
98,62,777
|
|
2nd Dose
|
|
67,72,792
|
|
FLWs
|
|
1st Dose
|
|
1,55,59,932
|
|
2nd Dose
|
|
84,89,241
|
|
Age Group 18-44 years
|
|
1st Dose
|
|
1,83,43,505
|
|
2nd Dose
|
|
9,429
|
|
Age Group 45 to 60 years
|
|
1st Dose
|
|
6,54,11,045
|
|
2nd Dose
|
|
1,05,27,297
|
|
Over 60 years
|
|
1st Dose
|
|
5,84,40,218
|
|
2nd Dose
|
|
1,86,50,378
|
|
Total
|
|
21,20,66,614
सुक्ष्म, लघु आणि मध्यम उदयोग मंत्रालय
एमएसएमई, ग्रामोद्योग आणि कुटीर उद्योग क्षेत्रासाठी पंतप्रधानांनी जाहीर केलेल्या आर्थिक पॅकेजचे नितीन गडकरी यांच्याकडून स्वागत; यामुळे हे क्षेत्र नवी उंची गाठेल असा विश्वास केला व्यक्त
नवी दिल्ली, 12 मे 2020
केंद्रीय सूक्ष्म, लघु आणि मध्यम उद्योग  आणि रस्ते वाहतूक आणि महामार्ग मंत्री नितीन गडकरी यांनी आज संध्याकाळी पंतप्रधानांनी जाहीर केलेल्या 20 लाख कोटी रुपयांच्या पॅकेजचे स्वागत केले. ते म्हणाले, या ऐतिहासिक पॅकेजच्या माध्यमातून पंतप्रधानांनी एमएसएमई, ग्रामोद्योग आणि कुटीर उद्योग क्षेत्राच्या अपेक्षा आणि आकांक्षा पूर्ण केल्या आहेत.
मुबलक संसाधने, उत्तम तंत्रज्ञान आणि कच्च्या मालामुळे भारत लवकरच सर्व क्षेत्रांमध्ये आत्मनिर्भर बनू शकेल असे गडकरी म्हणाले. जागतिक अर्थव्यवस्थेत पंतप्रधानांनी भारतासाठी महान आर्थिक महासत्ता बनण्याचे स्वप्न पाहिले आहे असे ते म्हणाले. कोविड-19 साथीच्या रोगामुळे आलेली आर्थिक मंदीकडे एक संधी म्हणून पाहून आपण देशाला पुढे नेण्यासाठी सकारात्मकता आणि आत्मविश्वास कायम ठेवण्यासाठी प्रयत्न केले पाहिजेत असे गडकरी म्हणाले.
ते म्हणाले, पंतप्रधानांनी जाहीर केलेले हे पॅकेज देश कायम स्मरणात ठेवेल. 11 कोटी पेक्षा अधिक लोकांना रोजगार देणाऱ्या आणि जीडीपीच्या सुमारे 29 टक्के योगदान देणार्या या क्षेत्राला पंतप्रधानांनी केलेलं सहकार्य या क्षेत्रातील सर्व हितधारक कधीही विसरू शकणार नाहीत. या पॅकेजच्या सहाय्याने एमएसएमई, ग्रामोद्योग आणि कुटीर उद्योग क्षेत्र नवी शिखरे गाठेल असा विश्वास त्यांनी व्यक्त केला.M.Jaitly/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
खाण मंत्रालय
जिल्हा खनिज फाऊंडेशनला प्राप्तीकरातून सूट, 165 डीएमएफला सूट दिल्याबद्दल श्री प्रल्हाद जोशी यांनी माननीय पंतप्रधान नरेंद्र मोदी यांचे मानले आभार, अर्थमंत्रालयाने जारी केली अधिसूचना
प्राप्तीकरातून 165 जिल्हा खनिज फाऊंडेशन ट्रस्टना सूट दिल्याबद्दल केन्द्रीय खाण, कोळसा आणि संसदीय कामकाज मंत्री श्री प्रल्हाद जोशी यांनी माननीय पंतप्रधान नरेंद्र मोदी यांचे आभार मानले आहेत.
खाण आणि खनिज   कायदा 2015 मधे सुधारणा करुन भारत सरकारने खाणकामामुळे परिणाम झालेल्या सर्व जिल्ह्यात, जिल्हा खनिज फाऊंडेशन स्थापन करायची तरतूद केली आहे. खाणकामामुळे परिणाम झालेल्या क्षेत्राच्या तसेच व्यक्तींच्या हित आणि लाभासाठी राज्य सरकारने आखून दिलेल्या पद्धतीने काम करणे हे जिल्हा खनिज फाऊंडेशनचे उद्दीष्ट आहे.
आतापर्यंत देशात 22 राज्यातील 600 जिल्ह्यांमधे डीएमएफ स्थापन झाले असून तिथे डीएमएफचे नियम बनवण्यात आले आहेत.
श्री प्रल्हाद जोशी यांनी केन्द्रीय अर्थमंत्री श्रीमती निर्मला सीतारमण यांचेही आभार मानले आहेत.
अर्थमंत्रालय   यांनी काल या आशयाची अधिसूचना जारी केली.
खाण मंत्रालयाने, जिल्हा खनिज फाऊंडेशन संबंधित प्राप्तीकर अधिनियम, 1961 च्या कलम 10 अंतर्गत प्राप्तीकरातून सूट देण्याकरता अधिसूचना जारी करण्या संदर्भात अर्थ मंत्रालयाला कळवलं होतं.
आरोग्य आणि कुटुंब कल्याण मंत्रालय
कोविड-19 मधून रुग्ण बरे होण्याच्या दरात सातत्याने सुधारणा, दर 61.53 %
सक्रीय रुग्णांपेक्षा कोविड मधून बरे झालेल्या रुग्णांची संख्या सुमारे 2 लाखांहून अधिक
गेल्या 24 तासात 2.6 लाखाहून अधिक नमुन्यांची तपासणी
नवी दिल्ली, 8 जुलै 2020
कोविड-19 साठी नमुन्यांची तपासणी करण्याच्या संख्येत दर दिवशी भरीव वाढ होत आहे. गेल्या 24 तासात 2,62,679 नमुन्यांची तपासणी करण्यात आली त्यापैकी 53,000 नमुने खाजगी प्रयोगशाळात तपासण्यात आले. आतापर्यंत 1,04,73,771 नमुने तपासण्यात आले. परिणामी एक दशलक्ष लोकसंख्ये मागे 7180 चाचण्या सध्या होत आहेत. केंद्र सरकारने राज्ये आणि केंद्र शासित प्रदेशांच्या सहकार्याने तपासणी, शोध आणि उपचार या त्रिसूत्री धोरणाचा अवलंब केल्याने हे शक्य झाले आहे.
कोविड-19 चाचणी संख्येतली प्रशंसनीय वाढ होण्यातला महत्वाचा घटक म्हणजे देशभरात निदान करणाऱ्या प्रयोगशाळांच्या संख्येत झालेली वाढ. सरकारी क्षेत्रात 795 प्रयोगशाळा तर खाजगी 324 प्रयोगशाळा मिळून देशात 1119 प्रयोगशाळा आहेत.
- यामध्ये समावेश आहे
- - रियल-टाईम RT PCR आधारित चाचणी प्रयोगशाळा: 600 
- TrueNat आधारित चाचणी प्रयोगशाळा: 426 
- CBNAAT आधारित चाचणी प्रयोगशाळा: 93 
आयसीयू आणि ऑक्सिजन सुविधा युक्त खाटा, व्हेंटीलेटर आणि इतर साधने यासह वाढत्या आरोग्य पायाभूत विविध प्रकारच्या कोविड सुविधा यामुळे कोविड-19 बाधितांचे वेळेवर निदान आणि प्रभावी वैद्यकीय व्यवस्थापन सुनिश्चित झाले आहे. कोविड-19 रुग्ण अधिक संख्येने बरे होत असल्यामुळे कोविड मधून बरे झालेले आणि सक्रीय रुग्ण यामधले अंतर 1,91,886 झाले आहे.
गेल्या 24 तासात 16,883 रुग्ण कोविड मधून बरे झाले आहेत, यामुळे बरे झालेल्यांची संख्या आता 4,56,830 झाली आहे.
कोविड-19 मधून रुग्ण बरे होण्याचा दर सातत्याने वाढत असून हा दर आज 61.53% झाला.
सध्या 2,64,944 सक्रीय रुग्ण असून हे सर्व वैद्यकीय देखरेखीखाली आहेत.
कोविड-19 शी संबंधित सर्व तांत्रिक मुद्दे, मार्गदर्शक तत्वे,आणि सल्ल्यासंबंधी अधिकृत आणि अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड-19 शी संबंधित तांत्रिक विचारणा technicalquery.covid19[at]gov[dot]in यावर तर इतर मुद्दे ncov2019[at]gov[dot]in आणि @CovidIndiaSeva यावर पाठवू शकता.
कोविड-19 संदर्भात काही शंका असल्यास कृपया आरोग्य आणि कुटुंब कल्याण मंत्रालयाच्या + 91-11-23978046 या हेल्पलाइनवर किंवा 1075  क्रमांकावर संपर्क साधा. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf वर उपलब्ध आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
मत्स्योत्पादन, पशुविकास आणि दुग्धविकास मंत्रालय
लॉकडाऊन दरम्यान विदर्भ आणि मराठवाडा विभागातील दुग्ध पुरवठा साखळी कायम ठेवण्यासाठी मदर डेअरीचे योगदान
मदर डेअरी कडून विदर्भ व मराठवाडा क्षेत्रात दररोज सरासरी 2.55 लाख लिटर दूध खरेदी
नागपूर, 19 मे 2020
देश कोविड -19 महामारीचा सामना करीत असताना आणि लॉकडाऊन दरम्यान लोकांना अन्न आणि आरोग्य सेवा यासारख्या जीवनावश्यक वस्तूंची उपलब्धता करून देणे महत्वाचे आहे. जेव्हा ग्राहकांसाठी त्यांचा पुरवठा कायम ठेवणे महत्वाचे आहे; तेव्हा शेतकर्यांसाठीही हे आवश्यक आहे की निर्बंधांमध्येही त्यांचे उत्पादन बाजारात आणण्यासाठी त्यांच्यापासून सुरू होणारी मूल्य साखळी कार्यरत ठेवली जावी. यासंदर्भात पुढाकार घेताना, राष्ट्रीय दुग्ध विकास मंडळाच्या  संपूर्ण मालकीची असलेली उपकंपनी मदर डेअरीने लॉकडाऊन दरम्यान विदर्भ आणि मराठवाडा विभागातील दुग्ध पुरवठा साखळी स्थिर ठेवण्यासाठी योगदान दिले. नागपूर शहराच्या सिव्हिल लाइन्स भागात स्थित, मदर डेअरी शेतकर्यांना सर्वतोपरी सहकार्य करीत असून तिच्यामार्फत विदर्भ आणि मराठवाडा विभागात दररोज सरासरी 2.55 लाख लिटर दुधाची खरेदी केली जात आहे.
शेतकरी आणि ग्राहकांशी संपर्क दृढ करण्यासाठी मदर डेअरी वचनबद्ध आहे. प्रदेशातील कोविड -19 च्या उद्रेकानंतर, दुग्धशाळेने एक दिवसदेखील खरेदीचे काम थांबवलेले नाही; उलट या संकटकाळातही या डेअरीचे दुध संकलन 16% नी वाढले आहे.
￼मदर डेअरीने नवीन शेतकर्यांशी संपर्क साधत सुमारे 24,000 शेतकऱ्यांना डेअरीशी जोडले. दूध खरेदी यंत्रणेतर्गत विदर्भ आणि मराठवाड्यातील 10 जिल्ह्यांतील सुमारे 2500 गावे आहेत. मदर डेअरीने हे सुनिश्चित केले आहे की दूध परीक्षण आणि वजन यंत्रणेतील संपूर्ण पारदर्शकतेसह सर्व संबंधित शेतकऱ्यांना त्यांच्या दुधाची देय असलेली रक्कम 10 दिवसातून एकदा त्यांच्या बँक खात्यात योग्य वेळी जमा केली जाईल. गेल्या 2 महिन्यांत सुमारे 65 कोटी शेतकऱ्यांना देण्यात आले आहेत. दुग्धशाळेने या भागातील दूध उत्पादकांना गुरांच्या समतोल आहाराची आणि पूरक आहाराची आवश्यक ती व्यवस्था केली आहे.
कोरोनाचा उद्रेक झाल्यापासून मदर डेअरीने संपूर्ण मूल्य साखळीत सुरक्षा सुनिश्चित करण्यासाठी जनजागृतीपर सर्व प्रयत्न केले आहेत. शेतकर्यांना मास्क वापरण्याचा तसेच संकलन केंद्रात गर्दी न करण्याचा, सुरक्षित अंतराचे पालन करण्याचा सल्ला दिला आहे. त्याचप्रमाणे खरेदी व वाहतूक क्षेत्रात सामील असलेल्या कर्मचार्यांना स्वच्छता राखण्यास सांगण्यात आले आहे.
नागपूर व जवळपासच्या शहरांत 90 हून अधिक दूध संकलन केंद्रे असणाऱ्या मदर डेअरीने ग्राहकांना सुरक्षित उपाययोजनांद्वारे नियमित पुरवठा सुनिश्चित केला आहे. नागपूर महानगरपालिकेने सिव्हिल लाइन्स येथील आमदार वसतिगृहात कोविड -19 लढवय्यांसाठी प्राधान्याने स्थापन केलेल्या सरकारी विलगीकरण क्षेत्रात किऑस्कस उभारण्यासाठी मदर डेअरीचे योगदान आहे.S.Thakur/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
रेल्वे मंत्रालय
भारतीय रेल्वे द्वारा ठराविक प्रवासी सेवा टप्प्याटप्प्याने सुरू होणार
नवी दिल्ली, 10 मे 2020
12 मे 2020 पासून भारतीय रेल्वे हळूहळू प्रवासी सेवा पुन्हा सुरू करण्याची योजना आखत आहे. सुरुवातीला 15 मार्गावरील सेवा सुरू होतील . या रेल्वे स्पेशल रेल्वे म्हणून नवी दिल्ली स्टेशन वरून दिब्रुगड, आगरताळा, हावडा, पटना बिलासपुर, रांची, भुवनेश्वर, सिकंदराबाद, बेंगलोर, चेन्नई, तिरुवनन्तपुरम, मडगाव, मुंबई सेंट्रल, अहमदाबाद आणि जम्मूतावी या ठिकाणी सुरू होतील. यानंतर भारतीय रेल्वे आणखी स्पेशल सेवा नवीन मार्गांवर सुरू करेल. परंतु कोविड-19 सेवा केंद्रे म्हणून राखीव ठेवलेले 20,000 कोचेस तसेच दर दिवशी 300 गाड्या श्रमिक स्पेशल म्हणून राखीव ठेवल्यानंतर उरलेल्या डब्यांवर आधारित नवीन मार्ग ठरवले जातील.
यासाठीचे आरक्षण 11 मे रोजी दुपारी 4 पासून सुरू होईल आणि ते IRCTC च्या वेबसाईटवर  उपलब्ध असेल. रेल्वे स्टेशन वरील आरक्षण खिडक्या बंद राहतील आणि तेथून कुठलीही तिकिटे  विकली जाणार नाहीत. केवळ असेच प्रवासी ज्यांच्याकडे वैध कन्फर्म तिकीट आहे त्यांना रेल्वे स्टेशनमध्ये प्रवेश दिला जाईल. प्रवाशांना फेस कवर वापरणे बंधनकारक असेल तसेच गाडी सुटते वेळी त्यांची तपासणी केली जाईल आणि लक्षणें नसलेल्या प्रवाशांनाच प्रवेश दिला जाईल गाड्यांचे वेळापत्रक आणि इतर तपशील लवकरच जाहीर केला जाईल.R.Tidke/M.Chopade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
शेतकऱ्यांच्या उत्पन्नाला चालना देण्यासाठी किसान रेलद्वारे वाहतुकीसाठी अतिरिक्त वस्तू  यांचा अनुदानासाठी समावेश
नवी दिल्ली, 10 फेब्रुवारी 2021
किसान रेल द्वारे शेतमालाची वाहतूक करण्यासाठी शेतकर्यांना प्रोत्साहन देण्यासाठी रेल्वे मंत्रालय व अन्न प्रक्रिया उद्योग मंत्रालयाने ऑपरेशन ग्रीन - टॉप ते टोटल अंतर्गत भारतीय रेल्वेकडून प्रदान केल्या गेलेल्या कोणत्याही रेल्वे सेवा प्रकाराच्या माध्यमातून 50% वाहतूक अनुदानासाठी पात्र फळे आणि भाजीपाल्याच्या यादीत मॅण्डरिन  आणि हळद  यांचा समावेश केला आहे.
आधीपासून अनुदान अंतर्गत पात्र वस्तू :
फळे- आंबा, केळी, पेरू, किवी, लिची, पपई, मोसंबी, संत्री, किनो, लिंबू, अननस, डाळिंब, फणस , सफरचंद, बदाम, आवळा, पॅशन फ्रुट आणि नासपती
भाज्या - फरसबी, कारले, वांगी, सिमला मिरची, गाजर, फुलकोबी, मिरची , भेंडी, काकडी, मटार, लसूण, कांदा, बटाटा आणि टोमॅटो.
देशाच्या एका कोपऱ्यातून दुसर्या कोपऱ्यापर्यंत शेतमाल जलद वाहतुकीद्वारे लवकर पोहचून शेतकरी आणि ग्राहक दोघांना फायदा होईल हे किसान रेल सुनिश्चित करते.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
राष्ट्रपती कार्यालय
राष्ट्रपतींनी एसव्हीपीएनपीए येथे भारतीय पोलीस दलातील प्रशिक्षणार्थींच्या 74 व्या तुकडीला केले संबोधित
नवी दिल्ली, 27 डिसेंबर 2022
राष्ट्रपती द्रौपदी मुर्मू यांनी आज 27 डिसेंबर 2022 रोजी हैदराबाद येथील सरदार वल्लभभाई पटेल राष्ट्रीय पोलीस अकादमीत  झालेल्या कार्यक्रमामध्ये भारतीय पोलीस दलातील प्रशिक्षणार्थींच्या 74 व्या तुकडीला संबोधित केले.
भारतीय पोलीस दलातील प्रशिक्षणार्थींना संबोधित करताना, राष्ट्रपती मुर्मू म्हणाल्या की, पोलीस दल ही सरकारची सर्वाधिक दृश्य यंत्रणा आहे. जेव्हा पोलीस दल जनतेचा विश्वास संपादन करते तेव्हा त्यातून सरकारची प्रतिमा अधिक उज्ज्वल होत असते. आणि जेव्हा अधिकाऱ्यांपासून अगदी शेवटच्या हवालदारापर्यंत संपूर्ण पोलीस दल सावधानता, संवेदनशीलता आणि प्रामाणिकपणा यांचे दर्शन घडविते तेव्हाच त्या पोलीस दलाला सामान्य जनतेकडून सन्मान आणि विश्वास मिळतो असे त्यांनी सांगितले. त्या म्हणाल्या की कारकीर्दीच्या सुरुवातीपासूनच भारतीय पोलीस दलातील प्रशिक्षणार्थींनी नेतृत्वगुण जोपासले पाहिजेत.
या प्रशिक्षणार्थींनी भारतीय पोलीस दलाच्या अखंडता, निःपक्षपातीपणा, धैर्य, स्पर्धात्मकता आणि संवेदनशीलता या पाच मूलभूत गुणांची आठवण ठेवावी आणि कृतीतून त्यांचे दर्शन घडवावे असा सल्ला राष्ट्रपतींनी दिला.
समाजात ज्यांच्या मताला फारसे महत्त्व नाही अशांच्या दुरवस्थेबाबत अधिक संवेदनशील राहण्याचा सल्ला त्यांनी प्रशिक्षणार्थींना दिला. त्या म्हणाल्या की, देशाच्या अत्यंत दुर्गम कोपऱ्यात राहणाऱ्या अशिक्षित, गरीब माणसाला तेथील स्थानिक पोलीस ठाण्याकडून सहानुभूतीपूर्वक मदत मिळेल याची सुनिश्चिती पोलीस अधिकाऱ्यांनी करून घेतली पाहिजे. पोलीस दलाची अशी जरब हवी की पोलिसांचा विचार मनात येताच गुन्हेगारांचा भीतीने थरकाप झाला पाहिजे. त्याच वेळी, सर्वसामान्य नागरिकाने मात्र पोलिसांकडे एक मित्र आणि रक्षणकर्ता म्हणून पाहिले पाहिजे अशी अपेक्षा राष्ट्रपती मुर्मू यांनी व्यक्त केली.
आपल्या राष्ट्रीय प्राधान्यक्रमांच्या धर्तीवर, अमृत काळात आपण स्वतःसाठी निश्चित केलेल्या उद्दिष्टांची पूर्तता करण्यात नारी शक्तीला खूप महत्त्वाची भूमिका बजावावी लागणार आहे असे त्यांनी सांगितले.त्या म्हणाल्या की, महिलांच्या मोठ्या प्रमाणातील सहभागामुळे अधिक उत्तम प्रकारे समग्र विकास साधता येतो. आपण आता महिला सक्षमीकरणाच्या टप्प्याकडून महिलांच्या नेतृत्वाखाली विकास घडविण्याकडे वेगाने मार्गक्रमण केले पाहिजे अशी अपेक्षा राष्ट्रपती मुर्मू यांनी व्यक्त केली.
राष्ट्रपतींचे संपूर्ण भाषण वाचण्यासाठी कृपया येथे क्लिक कराS.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
पंतप्रधान कार्यालय
राष्ट्रीय क्रीडा दिनानिमित्त पंतप्रधानांनी क्रीडापटूंना दिल्या शुभेच्छा
मेजर ध्यानचंद यांना त्यांच्या जयंतीनिमित्त वाहिली आदरांजली
राष्ट्रीय क्रीडा दिनानिमित्त पंतप्रधान नरेंद्र मोदी यांनी क्रीडापटूंना शुभेच्छा दिल्या आहेत. महान भारतीय हॉकीपटू मेजर ध्यानचंद यांना त्यांच्या जयंतीनिमित्त पंतप्रधानांनी आदरांजली वाहिली आहे.
एका ट्विटमध्ये पंतप्रधान म्हणाले;
"राष्ट्रीय क्रीडा दिनाच्या शुभेच्छा आणि मेजर ध्यानचंदजी यांना त्यांच्या जयंतीनिमित्त आदरांजली. खेळासाठी अलीकडची वर्षे उत्तम राहिली आहेत हा कल कायम राहू दे. भारतभर खेळांची लोकप्रियता वाढत राहिली पाहिजे."
कृषी मंत्रालय
मार्च ते जून 2020 दरम्यान कृषी वस्तूंच्या निर्यातीत 2019 मधील याच कालावधीच्या तुलनेत 23.24% वाढ
कृषी मंत्रालयाने कृषी व्यापाराला चालना देण्यासाठी व्यापक कृती आराखडा तयार केला; मूल्यवर्धन आणि आयातीला पर्यायासाठी कृती आराखड्यावर भर देऊन कृषी निर्यातीला चालना देण्याकडे विशेष लक्ष देण्यात आले आहे
कृषी मंत्रालयाच्या आदेशानुसार एपीईडीए अंतर्गत विशिष्ट कृषी उत्पादनांसाठी निर्यात प्रोत्साहन मंचांची स्थापना
आत्मनिर्भर शेती आत्मनिर्भर भारताच्या उद्दिष्टासाठी महत्वपूर्ण आहे. यासाठी कृषी निर्यात अत्यंत महत्वाची आहे कारण देशासाठी मौल्यवान परकीय चलन मिळवण्याबरोबरच निर्यातीमुळे शेतकरी / उत्पादक / निर्यातदारांना व्यापक आंतरराष्ट्रीय बाजारपेठेचा फायदा घेण्यास आणि त्यांचे उत्पन्न वाढवण्यात मदत होते. निर्यातीमुळे कृषी क्षेत्राचे लागवड क्षेत्र आणि उत्पादकता वाढून उत्पादन देखील वाढले आहे.
जागतिक व्यापार संघटनेच्या व्यापार सांख्यिकीनुसार 2017 मधील जागतिक कृषी व्यापारात भारताच्या कृषी निर्यातीचा आणि आयातीचा हिस्सा अनुक्रमे 2.27% आणि 1.90 % होता. महामारीमुळे लॉकडाऊनच्या कठीण काळातही, जागतिक अन्न पुरवठा साखळीत खंड पडू नये यासाठी भारताने काळजी घेतली आणि निर्यात सुरूच ठेवली. मार्च 2020 ते जून 2020 या कालावधीत कृषी वस्तूंची निर्यात 25552.7 कोटी रुपये झाली असून 2019 मधील याच कालावधीतील 20734.8 कोटी रुपये निर्यातीच्या तुलनेत त्यात 23.24% वाढ झाली आहे.
भारताच्या कृषी जीडीपीच्या टक्केवारीच्या रुपात कृषी निर्यात 2017-18 मधील 9.4 % वरून 2018-19 मध्ये 9.9% पर्यंत वाढली आहे. भारताच्या कृषी जीडीपीच्या टक्केवारी स्वरूपात कृषी आयात 5..7% वरून घसरून 4.9 % झाली आहे. यावरून हे दिसून येते कि निर्यात अधिक झाली असून भारतातील कृषी उत्पादनांच्या आयातीवरील अवलंबत्व कमी झाले आहे.
स्वातंत्र्यापासून कृषी निर्यातीत खूप प्रगती झाली आहे. 1950-51 मध्ये भारताची कृषी निर्यात सुमारे 149 कोटी रुपये होती जी 2019-20 मध्ये 2.53 लाख कोटी रुपयांपर्यंत गेली आहे. गेल्या 15 वर्षात जवळपास सर्व कृषी वस्तूंच्या निर्यातीत लक्षणीय वाढ झाली आहे, परंतु कृषी उत्पादनांमध्ये अव्वल उत्पादक असूनही कृषी उत्पादनाच्या अव्वल निर्यातदारांमध्ये भारताचा समावेश नाही. उदाहरणार्थ, गव्हाच्या उत्पादनात जगात दुसर्या क्रमांकावर असलेला भारत निर्यातीत मात्र 34 व्या क्रमांकावर आहे. त्याचप्रमाणे भाजीपाल्याच्या उत्पादनात जगात तिसरे स्थान असूनही भारताची निर्यात क्रमवारीत केवळ 14 व्या स्थानावर आहे. फळांच्या बाबतीतही अशीच स्थिती आहे, भारत जगातील दुसर्या क्रमांकाचा उत्पादक देश आहे परंतु निर्यात क्रमवारीत 23 व्या क्रमांकावर आहे. उत्पादनाच्या अनुषंगाने कृषी क्षेत्रामध्ये अव्वल निर्यातदार देशांमध्ये स्थान मिळवण्यासाठी क्रियाशील हस्तक्षेप करण्याची गरज आहे.
त्या दृष्टीने, कृषी सहकार्य आणि शेतकरी कल्याण विभागाने कृषी व्यापाराला प्रोत्साहन देण्यासाठी एक व्यापक कृती आराखडा / धोरण तयार केले आहे.
कृषी मंत्रालयाच्या कृषी सहकार्य आणि शेतकरी कल्याण विभागाच्या आदेशानुसार कृषी निर्यातीला नव्या उंचीवर नेण्यासाठी उत्पादन निहाय निर्यात प्रोत्साहन मंच स्थापन करण्यात आले आहेत. वाणिज्य विभागाच्या कृषी आणि प्रक्रियायुक्त खाद्य उत्पादने निर्यात विकास प्राधिकरण  च्या अखत्यारीत आठ कृषी आणि संलग्न उत्पादनांसाठी-द्राक्षे, आंबा, केळी, कांदा, तांदूळ, पोषक-कडधान्ये , डाळिंब आणि फुलझाडांसाठी निर्यात प्रोत्साहन मंच  स्थापन करण्यात आले आहेत.
M.Iyangar/S.Kane/P.Kor